પાછલા અઠવાડીએ સરકારે સુપ્રીમ કોર્ટમાં આવેદન કરીને જણાવ્યું હતું કે તેઓ વિદેશમાં કાળા નાણા જમા કરનારા ભારતીયોના નામ બેવડા કરાધાન બચાવ સમજૂતીના કારણે જાહેર નથી કરી શકતી. સરકારનું કહેવું હતું કે એવું કરવાથી સંધિનું ઉલ્લંઘન થશે. ત્યારબાદ કોંગ્રેસ સહિત તમામ વિપક્ષી પાર્ટીઓએ સરકારની તીખી ટીકા પણ કરી હતી અને તેને ચૂંટણી પહેલા કરવામાં આવેલા વાયદાની યાદ અપાવતા કાળા નાણાને જમા કરાવનારના નામ ઉજાગર કરવાની માંગ કરી હતી.